Għelieqi . Għelieqi miżgħuda bil-ħdura li tgħatti l-ħamrija lewn l-aħmar . taż-żwiemel li l-għalqa jaħartu, mimlija bis-siġar b'dirgħajhom miftuħa mad-dawra taz-zokk u mdandna bil-fjuri ta' lwien il-qawsalla, bħal xhud ta' ġmiel Alla; għelieqi li thennu lill-bdiewa ħabrieka bl-egħlejjel togħmithom tal-ġenna ta' l-art, għelieqi li tfuħu daqs ruħ mingħajr nikta, fiddiena fis-sikta imdiehba ma' tul il-ġurnata; għelieqi mfittxija mill-bdiewa u mir-ragħajja, minn dawk li l-moħħ tagħhom hu mtaqqal bil-għajja, minn dawk li ħajjithom maqfula fl-ibliet, imtertqa u mikula u mbergħna b'daqstant ħsibijiet; għelieqi bħal twieqi tal-hena tad-dinja, bħal xbieha ta' dik it-tgawdija li nsibu la mmutu, bħal mirja tal-paċi li qatt ma tintemm; għelieqi, inħobbkoml Emmnuni, nixtieqni ninqata' mill-jasar tal-bliet li ħakmuni, ii donnhom ġa fnewni, li huma bħal ħabs; għelieqi, tħejjew biex tilqgħuni fi ħdankom fix-xitwa ta' ħajti. Ħalluni nissaħħar bil-beraħ, bil-fewġa li tgħaddi fuq wiċċkom, li żżiegħel bir-raba' bħal omm ma' wliedha x'ħin tbushom ħafifa għax taf li bħal-għalqa dawn huma bla tebgħa, dawn f'qalbhom li jħossu hu tajjeb u bnin. U meta fis-sirda, fix-xita, fil-bard, li intom tifilħu u jien ma niflaħx, ħalluni nnemmsilkom mit-twejqa tal-għorfa kennija, ħalluni nħarsilkom lejn dik il-ħamrija għatxana li tilqa' fi ħdanha dak l-ilma iraxxax, iċaqċaq bħal ħġieġ lewn il-fidda. iz-zkuk għarwenin jiftakru fil-ħin meta jarġgħu jinżlulhom il-fjuri fuq driegħhom kif issa qed tinżel ix-xita fejjieda. IL-MALTI Għelieqi, ir-rieda li għandi … li noqgħod ngħix magħkom sa mewtil Imbagħad qalb l-egħruq tas-siġar induq tiġrib il-misteri ta' l-oqbra li jagħtu il-ħajja 'n-natura, li l-iġsma tal-bniedem bħal trab li kien trab jinsabu miġbura f'dik l-art li ġew minnha, li fiha huma lura. '